Source: http://www.szabalyzatok-sst.dashofer.hu/3754/szovetkezet_alapszabalya
Timestamp: 2018-10-20 20:32:21+00:00

Document:
A jelen alapszabályt aláíró tagok …………………………. napján tartott alakuló közgyűlésén az alapító tagok a szövetkezetekről szóló 2006. évi X. tv. (továbbiakban: Sztv.), továbbá a Polgári Törvénykönyvről szóló 2013. évi V. törvény rendelkezései alapján szövetkezetet hoznak létre. A szövetkezet az Alapszabályban meghatározott összegű, a tagok vagyoni hozzájárulásából álló tőkével alapított, a nyitott tagság és a változó tőke elvei szerint működő, a tagok gazdasági és társadalmi szükségleteinek kielégítésére irányuló tevékenységet végző jogi személy, [1] amelynél a tag kötelezettsége a szövetkezettel szemben vagyoni hozzájárulásának szolgáltatására és az alapszabályban meghatározott személyes közreműködésre terjed ki.[2]
A Szövetkezet (továbbiakban: szövetkezet) székhelye, alapításának célja, tevékenységi köre
A szövetkezet székhelye, egyben a központi ügyintézés helye:
A szövetkezet határozatlan időre jön létre.
II. A Szövetkezet alapításának célja:
A szövetkezet tagjai gazdasági, valamint más társadalmi igényeinek kielégítése céljából alakul [ részletes kifejtés]
III. A szövetkezet tevékenysége:[3]
III/1.) Főtevékenység [4]
III/ 2.) Egyéb tevékenységi kör(ök):
IV. Vagyoni hozzájárulás teljesítésének módja és ideje
IV/1.) A szövetkezet részjegy-tőkéje, a részjegy névértéke, egy tag által jegyezhető részjegyek száma, a vagyoni hozzájárulás teljesítésének módja és ideje:
A szövetkezeti tag vagyoni hozzájárulását, illetőleg az erre vonatkozó kötelezettségvállalását a részjegy jeleníti meg
Egy szövetkezeti részjegy névértéke: 1.000,-Ft, azaz Egyezer forint, melyet az alapító tagok egy összegben fizetnek meg a taggá válásukkal egyidejűleg a szövetkezet bankszámlájára.
Minden tag egy-egy részjegy névértékének megfelelő összeg megfizetésére vállal kötelezettséget.
Egy szövetkezeti tag által kötelezően teljesítendő vagyoni hozzájárulás legkisebb összege a részjegy névértékével azonos.
A bejegyzést követően belépő tagok az alapszabályban meghatározott részjegy összegét a belépést követő 8 napon belül tartozik a szövetkezet bankszámlájára befizetni. Aki e kötelezettségének határidőben nem tesz eleget, nem válik a szövetkezet tagjává[5]
A szövetkezet alapításkori részjegy tökéjének összege: 110.000 Ft, azaz száztízezer. forint, amely110.000,- Ft készpénzből áll.
V. A szövetkezet szervezete
A szövetkezet szervezete: igazgatóságból és felügyelő bizottságból áll.
A szövetkezet önkormányzati szerve: a Közgyűlés
A szövetkezet folyamatos működésének biztosítására a közgyűlés vezető tisztségviselőket választ.
Az Igazgatóság tagjai: az igazgatóság elnöke és tagjai, akik a szövetkezet napi ügyeinek intézését látják el.
A szövetkezet működésének ellenőrzését a felügyelő bizottság látja el.
V./1. A Közgyűlés
A szövetkezet tagjainak döntéshozó szerve a tagok összességéből álló közgyűlés. [6]
az igazgatóság elnökének és tagjainak, valamint a felügyelő bizottság elnökének és tagjainak megválasztása, visszahívása, díjazásuk megállapítása,
a szövetkezeti vagyon egy részének közösségi alappá történő minősítése, valamint a közösségi alap felhasználásának főbb elveiről szóló döntés meghozatala
a számviteli törvény szerinti beszámoló elfogadása, és az adózott eredmény felhasználásáról szóló döntés meghozatala
a szövetkezet vezető tisztségviselője ellene kártérítési per megindításáról szóló döntés meghozatala,
a szövetkezeti szövetségbe történő belépésről, illetőleg az abból történő kilépésről szóló döntés meghozatala,
a szövetkezet egyesüléséről, szétválásáról, gazdasági társasággá történő átalakulásáról, valamint jogutód nélküli megszűnéséről szóló döntés meghozatala
a csődeljárás iránti kérelem benyújtásáról, valamint csődegyezség jóváhagyásáról szóló döntés meghozatala,
a szövetkezet felszámolásának kezdeményezéséről, valamint a felszámolási eljárás során kötött egyezség jóváhagyásáról szóló döntés meghozatala,
A Közgyűlés határozatait – a c) , d) pontban, valamint törvényben foglalt kivételekkel – a szavazatok egyszerű többségével, nyílt szavazással hozza. A vezető tisztségviselők és a felügyelőbizottság tagjai megválasztásáról és visszahívásáról titkos szavazással dönt.
Az alapszabály módosításához a jelenlévők legalább kétharmadának és valamennyi tag felének a szavazata szükséges.[7]
A szövetkezet egyesülésének, szétválásának, gazdasági társassággá történő átalakulásának és jogutód nélküli megszűnésének elhatározásához az összes tag legalább kétharmadának szavazata szükséges.[8],[9]
1.4. A Közgyűlés összehívása:[10]
3. a határozatképtelenség miatt megismételt közgyűlés időpontját, helyét és az eltérő határozatképességi szabályokra vonatkozó figyelemfelhívást;
A közgyűlést szükség szerint, de legalább évente egyszer össze kell hívn[11] Kötelező a közgyűlés soron kívüli összehívása, ha olyan ügyről kell határozni, amely a közgyűlés kizárólagos hatáskörébe tartozik, és a késedelmes döntés a szövetkezet működőképességét veszélyeztetné, illetve a szövetkezet jogszabályban vagy az alapszabályban előírt kötelezettségének megsértésével járna.
A tagok legalább tíz százalékának írásbeli indítványára bármely ügyet napirendre kell tűzni. Az indítványt legkésőbb a közgyűlés megtartását nyolc nappal megelőzően kell benyújtani az igazgatóságnak. Az így kiegészített napirendet a tagoknak a közgyűlés időpontját legalább három nappal megelőzően meg kell küldeni.[12]
4. Ha a közgyűlés határozatképtelen, a megismételt közgyűlés az eredeti napirenden szereplő ügyekben a megjelent tagok számára tekintet nélkül határozatképes, ha azt az eredeti időpontot legalább három és legfeljebb tizenöt nappal követő időpontra hívják össze. A megismételt közgyűlés az eredeti napirendre felvett kérdésekben hozhat határozatot.[13]
5. A nem szabályosan összehívott vagy megtartott közgyűlésen elfogadott és ebből az okból érvénytelen határozat az elfogadásának időpontjára visszamenő hatállyal érvényessé válik, ha a határozatot a közgyűlés napjától számított harminc napon belül valamennyi tag egyhangúlag érvényesnek ismeri el.[14],
1.5 Tag jogai a közgyűlésen: [15]
A tag jogosult a közgyűlés napirendjére felvett ügyekkel összefüggésben indítványt tenni és az ügyekről szavazni. [16]
A közgyűlésen a vagyoni hozzájárulások arányától függetlenül minden tagnak egy szavazata van.
Nem gyakorolhatja szavazati jogát az a tag, aki az alapszabályban előírt, esedékes vagyoni hozzájárulását nem teljesítette.
A közgyűlés napirendjére tűzött ügyekre vonatkozóan az igazgatóság a tagnak kérelmére köteles felvilágosítást adni. [17]
1.6 Határozatképesség, döntéshozatal[18]
a.) Ha a közgyűlés határozatképtelen, a megismételt közgyűlés az eredeti napirenden szereplő ügyekben a megjelent tagok számára tekintet nélkül határozatképes, ha azt az eredeti időpontot legalább három és legfeljebb tizenöt nappal követő időpontra hívják össze.
b.) Az alapszabály módosításához a jelenlévők legalább kétharmadának és valamennyi tag felének a szavazata szükséges.
c.) A szövetkezet egyesülésének, szétválásának, gazdasági társassággá történő átalakulásának és jogutód nélküli megszűnésének elhatározásához az összes tag legalább kétharmadának szavazata szükséges.
d.) A közgyűlés a határozatokat nyílt szavazással hozza meg; a vezető tisztségviselők és a felügyelőbizottság tagjai megválasztásáról és visszahívásáról titkos szavazással dönt.
e.) A megismételt közgyűlés az eredeti napirendre felvett kérdésekben hozhat határozatot.[19]
1.7. Kisebbségvédelem[20]
(1) A szövetkezet azon tagja vagy tagjai, akik együttesen a szavazati jogok legalább öt százalékával rendelkeznek, az ok és a cél megjelölésével bármikor kérhetik a közgyűlés összehívását vagy a közgyűlés ülés tartása nélküli döntéshozatalát.
(2) Ha az Igazgatóság a kérelem kézhezvételétől számított nyolc napon belül nem intézkedik a közgyűlés lehető legkorábbi időpontra történő összehívása érdekében, illetve nem kezdeményezi az ülés tartása nélküli döntéshozatalt, úgy a közgyűlést az indítványozók kérelmére a nyilvántartó bíróság hívja össze, vagy a nyilvántartó bíróság felhatalmazza az indítványozókat a közgyűlés összehívására, illetve az ülés tartása nélküli döntéshozatal lebonyolítására.[21]
(3) A várható költségeket az indítványozók kötelesek megelőlegezni. A közgyűlés a kisebbség kérelmére összehívott ülésen vagy az ülés tartása nélküli döntéshozatal során dönt arról, hogy a költségeket az indítványozók vagy a szövetkezet viseli-e.
(4) Ha a közgyűlés elvetette vagy nem bocsátotta határozathozatalra azt az indítványt, hogy a szövetkezetnek valamely tag, vezető tisztségviselő, felügyelőbizottsági tag, ellen támasztható követelését érvényesítsék, a követelést a szavazati jogok öt százalékával rendelkező tagok a közgyűléstől számított harmincnapos jogvesztő határidőn belül a szövetkezet képviseletében a szövetkezet javára maguk is érvényesíthetik.[22]
1.8. Közgyűlési jegyzőkönyv:[23]
a) A Közgyűlésről jegyzőkönyvet kell felvenni, melyben fel kell tüntetni különösen az alábbiakat:
a közgyűlésen lezajlott fontosabb eseményeket, nyilatkozatokat
a közgyűlésen meghozott határozatokat, valamint az azokra leadott szavazatok és ellenszavazatok számát, a szavazástól tartózkodókat vagy az abban részt nem vevőket
b) A jegyzőkönyvet a levezető elnök, a jegyzőkönyvvezető írja alá, és a jegyzőkönyv hitelesítésére felkért két szövetkezeti tag hitelesíti.
Az ügyvezetés köteles gondoskodni arról, hogy a közgyűlésről jegyzőkönyv készüljön.
1.9 A szövetkezetnél részközgyűlés, illetőleg küldöttgyűlés nem működik.[24],[25]
V./2 A Szövetkezet Ügyvezetése
2.1 Vezető tisztségviselőnek csak nagykorú természetes személy választható. Nem lehet vezető tisztségviselő:
akit a bíróság a cselekvőképességet korlátozó gondnokság vagy cselekvőképességet kizáró gondnokság alá helyezett
akit bűncselekmény elkövetése miatt jogerősen végrehajtható szabadságvesztésre ítéltek.
aki az alapszabályban előírt szakmai követelménynek nem felel meg.
2.2 A szövetkezet vezető tisztségviselői; kizáró és összeférhetetlenségi okok
A jogi személyvezető tisztségviselőjével szembeni kizáró okokon túl nem lehet szövetkezet vezető tisztségviselője az a személy, akinek közeli hozzátartozója vagy élettársa a szövetkezet vezető tisztségviselője vagy felügyelőbizottsági tagja.[26]
c) A vezető tisztségviselők – a nyilvánosan működő részvénytársaság részvénye kivételével – nem szerezhet részesedést, és nem lehet vezető tisztségviselő olyan szövetkezetben és gazdasági társaságban, amely főtevékenységként ugyanolyan gazdasági tevékenységet folytat, mint az a szövetkezet, amelyben vezető tisztségviselő.
d) A vezető tisztségviselők, valamint azok hozzátartozója – a mindennapi élet szokásos ügyletei kivételével – nem köthetnek saját nevükben vagy saját javukra a szövetkezet főtevékenysége körébe tartozó szerződéseket.
2.3 Az Igazgatóság
A szövetkezet ügyvezetését és képviseletét háromtagú Igazgatóság látja el.[27] Az Igazgatóság elnökét, aki egyidejűleg a szövetkezet elnöke is, és az Igazgatóság tagjait a közgyűlés titkos szavazással választja. Az Igazgatóság elnökének és tagjainak megbízatása határozott időre, de legfeljebb 5 évre szól. Az Igazgatóság dönt mindazokban a kérdésekben, amelyek nem tartoznak a közgyűlés, illetőleg a Felügyelő Bizottság hatáskörébe.
2.4 Az Igazgatóság működése
a) Az igazgatóság jogait és feladatait testületként gyakorolja.
b) Az igazgatóság határozatképes, ha legalább két tag jelen van. Határozatait a jelen lévő tagok egyszerű szótöbbségével hozza meg.[28]
c) Az igazgatóság üléseit az elnök vagy az általa megbízott igazgatósági tag hívja össze. Az igazgatóság ügyrendjét maga állapítja meg.
d) Az igazgatóság hatáskörébe tartozik a döntés mindazokban az ügyekben, amelyeket jogszabály vagy az alapszabály nem utal a közgyűlés vagy a felügyelőbizottság hatáskörébe.
e) Az igazgatóság gondoskodik a közgyűlés összehívásáról, valamint a közgyűlési döntések előkészítéséről és végrehajtásáról.
f) Az igazgatóság köteles a tevékenységéről, a szövetkezet vagyoni helyzetéről, üzletpolitikájáról legalább évente egyszer a közgyűlés, és legalább háromhavonta a felügyelőbizottság részére jelentést készíteni.[29]
g) Az Igazgatóság a tagokról nyilvántartást vezet, amely tartalmazza a tag nevét és lakcímét vagy – nem természetes személy tag esetén – székhelyét, a tag által teljesített vagyoni hozzájárulás összegét, valamint a tagsági jogviszony keletkezésének és megszűnésének időpontját. A tagnyilvántartást bárki megtekintheti, ha érdekeltségét igazolja.[30]
Az Igazgatóság elnöke önállóan képviseli a szövetkezetet bíróságok, hatóságok és harmadik személyek előtt. A szövetkezetnél a munkáltatói jogokat az Igazgatóság elnöke gyakorolja.
2.5 Az Igazgatóság elnökei és tagjai eljárása[31]
a) Az Igazgatóság elnöke és tagjai a szövetkezet ügyvezetését a szövetkezet érdekeinek elsődlegessége alapján, önállóan látják el. E minőségében a jogszabályoknak, az alapszabálynak és a közgyűlés határozatainak vannak alávetve. Az Igazgatóság elnöké és tagjait a szövetkezet tagja nem utasíthatja, és hatáskörét a közgyűlés nem vonhatja el.
b) A szövetkezet jogutód nélküli megszűnése után a szövetkezet vezető tisztségviselőivel szemben e minőségükben a szövetkezetnek okozott károk miatti kártérítési igényt – a szövetkezet nyilvántartásból való törlésétől számított egyéves jogvesztő határidőn belül – a törlés időpontjában tagsági jogviszonyban állók érvényesíthetik. A tag a kártérítési igényt a szövetkezet megszűnésekor felosztott vagyonból őt megillető rész arányában érvényesítheti.
c) Ha a szövetkezet jogutód nélkül megszűnik, a hitelezők kielégítetlen követeléseik erejéig kártérítési igényt érvényesíthetnek a szövetkezet vezető tisztségviselőjével szemben a szerződésen kívül okozott károkért való felelősség szabályai szerint, ha a vezető tisztségviselő a szövetkezet fizetésképtelenségével fenyegető helyzet beállta után a hitelezői érdekeket nem vette figyelembe. Ez a rendelkezés végelszámolással történő megszűnés esetén nem alkalmazható.
2.6 Az Igazgatóság elnöke, tagjai megbízásának megszűnése[32]
Megszűnik az Igazgatóság elnökének, tagjának megbízatása:
a halálával;
a közgyűlés általi visszahívással;
a tagsági jogviszony megszűnésével
a szövetkezeti törvényben meghatározott kizáró ok bekövetkezésével.
Megszűnik az Igazgatóság tagjának megbízatása akkor is, ha az összeférhetetlenséget vagy kizáró okot annak felmerülésétől számított harminc napon belül nem szünteti meg.
V./3. Felügyelő Bizottság
3.1.A szövetkezet tevékenységének, illetve testületei és vezető tisztségviselői működésének ellenőrzése céljából a 3 tagú Felügyelő Bizottságot hoz létre.
3.2.A Felügyelő Bizottság elnökét és tagjait, a Közgyűlés titkos szavazással 5 évre választja.
3.4 A felügyelőbizottsági tagsági jogviszonyra a megbízási szerződés szabályait kell megfelelően alkalmazni.
3.5 Nem lehet a Felügyelő Bizottság tagja:
3.6. A Közgyűlés az Igazgatóság működésének felfüggesztése esetén kijelölheti a Felügyelő Bizottság egyik tagját arra, hogy ellássa az Igazgatóság ügyvezetési feladatait. Az Igazgatóság hatáskörében eljáró Felügyelő Bizottsági tag ezen időszakban a Felügyelő Bizottság munkájában nem vehet részt.
A Felügyelő Bizottság eljárása:
A Felügyelő Bizottság üléseit az elnök hívja össze és vezeti. Az ülés összehívását – az ok és a cél megjelölésével – a Felügyelő Bizottság bármely tagja írásban kérheti az elnöktől, aki a kérelem kézhezvételétől számított nyolc napon belül köteles intézkedni a Felügyelő Bizottság ülésének tizenöt napon belüli időpontra történő összehívásáról. Ha az elnök a kérelemnek nem tesz eleget, a tag maga jogosult az ülés összehívására. A Felügyelő Bizottság ülésére az Igazgatóság elnökét és a könyvvizsgálót meg kell hívni.
A Felügyelő Bizottság határozatképes, ha legalább két tagja jelen van. Határozatát egyszerű szótöbbséggel hozza.
3.9. A Felügyelő Bizottság egyes ellenőrzési feladatok elvégzésével bármely tagját megbízhatja, illetve az ellenőrzést állandó jelleggel is megoszthatja tagjai között. Az ellenőrzés megosztása nem érinti a Felügyelő Bizottsági tag felelősségét, sem azt a jogát, hogy az ellenőrzést más, a Felügyelő Bizottság ellenőrzési feladatkörébe tartozó tevékenységre is kiterjessze.
3.10. A Felügyelő Bizottság a vezető tisztségviselőktől, a munkavállalóktól a szövetkezet tevékenységéről felvilágosítást kérhet. A felvilágosítás megadása nem tagadható meg. Az indokolatlanul késedelmes tájékoztatásból eredő kárért az érintett felel.
3.11. Felügyelő Bizottság elnöke vagy az általa megbízott bizottsági tag a szövetkezet bármely testületének ülésén tanácskozási joggal részt vehet.
3.12. A szövetkezet testületei és vezető tisztségviselői kötelesek a Felügyelő Bizottság indítványairól az alapszabályban meghatározott időn belül határozni, illetve állást foglalni.
3.13. A Felügyelő Bizottság a tevékenységéről legalább évente egyszer beszámol a közgyűlésnek.
3.14. A Felügyelő Bizottság tagjai a szövetkezet ügyeiről szerzett értesüléseiket üzleti titokként kötelesek megőrizni.
3.15. A Felügyelő Bizottsági tagok korlátlanul és egyetemlegesen felelnek a szövetkezetnek ellenőrzési kötelezettségük megszegésével okozott károkért.
3.16. A Felügyelő Bizottsági tag megbízása megszűnik:
a.) megbízatás időtartamának lejártával;
b.) a halálával;
d.) a közgyűlés általi visszahívással;
e.) a törvényben meghatározott kizáró ok bekövetkezésével.
3.17. Megszűnik a Felügyelő Bizottság tagjának megbízatása akkor is, ha az összeférhetetlenséget vagy kizáró okot annak felmerülésétől számított harminc napon belül nem szünteti meg.
3.18. A Szövetkezet első Felügyelő Bizottsága:
V./4. A szövetkezet képviselete [33], [34]
1. Cégjegyzés
1.1 A cégjegyzésre, valamint a szövetkezet képviseletére az Igazgatóság elnöke, és az Igazgatóság tagjai, valamint az Igazgatóság által írásban cégjegyzésre vagy képviseletre feljogosított tagok, vagy alkalmazottak jogosultak.
1.2 A cégjegyzés akként történik, hogy a szövetkezet előírt, előnyomott vagy nyomtatott neve alá az Igazgatóság elnöke és annak tagjai önállóan, a cégjegyzésre feljogosított további személyek közül bármelyik kettő együttesen írja a nevét.
2. Tagsági jogviszony[35]
V./4.1. A tagsági jogviszony létrejötte
(4) Nem lehet a tagokat nyilvános felhívás útján gyűjteni.[36]
(5) A szövetkezet tagjai sorába az a személy vehető fel, aki:
az Alapszabály és a szövetkezet egyéb rendelkezéseit magára nézve kötelezőnek ismeri el,
legalább egy részjegy névértékének megfelelő összegű befizetési kötelezettséget vállalja.
(6) Tagfelvételről az Igazgatóság dönt. Az Igazgatóság a felvételről a felvételi kérelem benyújtását követő legközelebbi ülésén határoz. A döntésről a belépni kívánó személyt értesíteni és a Közgyűlést tájékoztatni kell. A felvételi kérelmet elutasító döntés ellen a Közgyűléshez lehet fordulni.
(7) A tagsági jogviszony a tagfelvételről szóló határozat meghozatalának időpontjára visszamenő hatállyal jön létre akkor, amikor a tag vagyoni hozzájárulásának egészét vagy legalább 50 %-át, a szövetkezet rendelkezésére bocsátotta. A fennmaradó összeget 1 éven belül kell befizetni.
(8) Tilos a tagok felvételénél hátrányos megkülönböztetést tenni faj, nem, nyelv, vallás, politikai meggyőződés, nemzeti vagy társadalmi származás, illetve hovatartozás szerint.
(9) A jogi személy tag jogai és kötelességei –a személyes közreműködést kivéve – azonosak a természetes személy tag jogaival és kötelességeivel.
V./4.2. A tagsági jogviszony tartalma, a tagok jogai és kötelezettségei
2.1. A tagok jelen Alapszabályban és a törvényi előírásoknak megfelelő módon irányítják a szövetkezet tevékenységét, illetve ellenőrzik annak szabályszerű működését.
2.2 A szövetkezet működésének irányítása és ellenőrzése során a tagokat - ha törvény eltérően nem rendelkezik - az általuk szolgáltatott vagyoni hozzájárulás mértékére tekintet nélkül azonos jogok illetik meg.
2.3. A szövetkezet tagja tagsági jogviszonya alapján
vagyoni hozzájárulásának, valamint egyéb érdekeltségének megfelelően részesedhet a gazdálkodás eredményéből,[37]
tisztséget viselhet a szövetkezetben (jogi személy képviselője is),
élhet, mindazon jogokkal, illetve eleget tesz mindazon kötelezettségeknek, amelyeket törvény az a) - j) pontokban említetteken felül lehetővé tesz, vagy előír.
2.4 A szövetkezet nyereségét a tagok között fel lehet osztani. A szövetkezet nyereségének a felét a tagok között személyes közreműködésük arányában kell felosztani; semmis az alapszabály azon rendelkezése, amely a nyereség személyes közreműködés arányában felosztandó részét a nyereség felénél kisebb mértékben határozza meg.
V./4.3. A szövetkezet és a tag gazdasági és személyes együttműködése
3.1 A tag kötelessége a személyes közreműködés és a vagyoni hozzájárulás teljesítése
3.2 A szövetkezet tagjai és a szövetkezet Igazgatósága megállapodásban rendezik a személyes közreműködés módját és jogi formáját.
3.3 A tag és a szövetkezet közötti gazdasági együttműködés magában foglalja az alábbiakat:
a) a termelési, foglalkoztatási és egyéb program összehangolása,
b) a tagok által termelt termékek értékesítése,
c) használatos eszközök, anyagok, közös beszerzése,
3.4 A tagok személyes közreműködése a következő lehet:
a.) a szövetkezet tevékenységével összefüggő munkákban való részvétel,
b) a piaci lehetőségek felkutatásában való közreműködés,
c) a közgyűlés által meghatározott egyéb módon való együttműködés.
3.5 Munkavégzés a szövetkezetben
V./4.4. A Közgyűlés által előírható kötelezettségek
4.1 Pótbefizetés[38]
a.) A szövetkezet esetleges vesztesége esetén, a veszteség rendezésére a közgyűlés pótbefizetési kötelezettséget rendelhet el.
b.) A tagok vagyoni hozzájárulásuk arányában, évente legfeljebb egy alkalommal kötelezhetők pótbefizetésre, azzal, hogy a pótbefizetés mértéke alkalmanként nem haladhatja meg a tag vagyoni hozzájárulásának harminc százalékát.
c.) A veszteség pótlásához nem szükséges pótbefizetéseket a tagok részére vissza kell fizetni; a visszafizetésre a vállalt vagyoni hozzájárulás szolgáltatása után kerülhet sor.
d.) A pótbefizetés elmulasztására a vagyoni hozzájárulás teljesítésének elmulasztására vonatkozó szabályokat kell megfelelően alkalmazni.
V./4.5. A tagsági jogviszony megszűnése
5.1 A tagsági jogviszony megszűnik:
a tag halálával (jogi személy tag megszűnésével);
ha a bíróság a tagot kizárja; valamint
a szövetkezet átalakulással vagy jogutód nélküli megszűnésével.
V./4.6 . A tag kilépése
A kilépési szándékot írásban, az Igazgatóságnak kell bejelenteni. A kilépési szándék bejelentése és a tagsági viszony megszűnése között három hónapnak kell eltelnie.[39]
V./4.7. A tag kizárása[40]
A szövetkezet tagja - a szövetkezetnek az érintett tag ellen indított keresete alapján - bírósági határozattal a szövetkezetből kizárható, ha a szövetkezetben való maradása a szövetkezet céljainak elérését nagymértékben veszélyeztetné. Kizárás esetén a tag tagsági jogviszonya megszűnik.
A kizárás okait megjelölő keresetet a közgyűlés határozatának meghozatalától számított tizenöt napos jogvesztő határidőn belül kell megindítani.
A bíróság az érintett tag tagsági jogait - kérelemre - a bíróság jogerős döntéséig felfüggesztheti, ha a tagsági jogok gyakorlása a szövetkezet súlyos érdeksérelmével járna. A felfüggesztés a tag nyereségre vonatkozó igényét nem érinti.
A tagsági jog felfüggesztésének időtartama alatt az alapszabály nem módosítható, más tag kizárása nem kezdeményezhető, és nem hozható döntés a szövetkezet átalakulásáról, egyesüléséről, szétválásáról, valamint jogutód nélküli megszűnéséről.
V./4.8. Elszámolás a tagsági jogviszony megszűnésekor[41]
a)[42] A tagsági jogviszony megszűnése esetén a tagot vagy jogutódját a vagyoni hozzájárulásának értéke, valamint a tagsági jogviszony időtartama alatt keletkezett, a vagyoni hozzájárulásra jutó saját tőke – lekötött tartalékkal csökkentett – összege illeti meg, abban az esetben, ha az a veszteség fedezésére nem került felhasználásra.
b) Az összeget a tagsági jogviszony megszűnését követő három hónapon belül kell kiadni; a három hónapnál hosszabb időtartamot előíró alapszabályi rendelkezés a nyolc évet meghaladó részében semmis.
c)[43] A tagsági jogviszony megszűnése esetén a volt tag által a szövetkezet használatába adott vagyontárgyat kérelemre a volt tag részére vagy tagsági viszonyt nem létesítő jogutódja részére ki kell adni, ha a használatba adott vagyontárgy még a szövetkezet rendelkezésére áll.
A kiadásra az (1) bekezdés szerinti elszámolással egyidejűleg kerül sor.
d) Ha a használatba adott vagyontárgy elhasználódás folytán már nincs a szövetkezet birtokában, a szövetkezet ellenérték fizetésére nem köteles. A vagyontárgynak a tagsági jogviszony megszűnése utáni használata esetén a kiadásig terjedő időre a volt tag, illetve tagsági jogviszonyt nem létesítő jogutódja részére díjat kell fizetni.
V./4.9. Közösségi Alap képzése és felhasználása[44]
1.)A szövetkezet a mindenkori adózás előtti eredményének meghatározott részét a tárgyévi beszámolót elfogadó közgyűlés döntése szerinti értékben fel nem osztható közösségi alapba helyezi, melyet lekötött tartalékban elkülöníti.
2.)A közösségi alap a tagok és hozzátartozóik kulturális, oktatási, szociális, sport tevékenysége támogatására használható fel. A szövetkezeti tagok és hozzátartozóik részére nyújtott szolgáltatások, támogatások, juttatások lehetnek:
Közművelődési tevékenységek támogatása
Sport tevékenységekhez nyújtott támogatások, juttatások
3.) A tárgyévi beszámolót elfogadó közgyűlés határozza meg (Sztv. 71.§-a alapján), hogy a közösségi alap hány százalékig lehet a tárgyévet követő évben juttatásokat és támogatásokat teljesíteni.
A támogatások igénybevételének szociális indokoltságát az Igazgatóság bírálja el, a tag által benyújtott írásbeli kérelem alapján.
4.) A szövetkezet gazdasági társasággá való átalakulása, vagy jogutód nélküli megszűnése esetén – a hitelezőkkel való elszámolást követően – a közösségi alapot az alapszabály rendelkezése szerinti ……………………………………..szervezet részére kell átadni.[45]
5.)A közgyűlés által a tagoknak és a hozzátartozóiknak nyújtott juttatások fedezése céljából közösségi alapba helyezett szövetkezeti vagyon nem osztható fel a tagok között.
6.)A közösségi alap terhére nyújtott szolgáltatás a nyereségből való részesedésként és a tagsági viszony megszűnéséhez kapcsolódó elszámolás során nem vehető figyelembe.
VI. A szövetkezet átalakulása, egyesülése és szétválása [46]
(1)Az átalakulást, egyesülést és szétválást a tagok legalább tíz százaléka vagy az igazgatóság kezdeményezheti.
VII. A Szövetkezet megszűnése
(1) az alapszabályban meghatározott időtartam eltelt;
(2) a közgyűlés elhatározza a jogutód nélküli vagy jogutódlással történő megszűnést;
(3) tagjainak száma 7 szám alá csökken és hat hónapon belül nem jelentenek be a cégbíróságnál megfelelő számú új tagot;[47]
(4) a cégbíróság megszűntnek nyilvánítja;
(5) a bíróság felszámolási eljárás során megszünteti;
(6) A szövetkezet a cégjegyzékből való törléssel szűnik meg.
Szövetkezeti jogvita [48]
VIII. Vegyes és záró rendelkezések[49]
A jelen szövetkezeti Alapszabályban nem szabályozott kérdésekben a szövetkezetekről szóló 2006. évi X. törvény és a Polgári Törvénykönyv szabályai az irányadóak.[50]
Aláírások[51] (Az elfogadott alapszabályt minden alapító tagnak alá kell írnia. Az alapszabályt a tag helyett közokiratba vagy teljes bizonyító erejű magánokiratba foglalt meghatalmazással rendelkező képviselője is aláírhatja.)
Ügyvédi vagy jogtanácsosi ellenjegyzés!!!
[1] Polgári Törvénykönyvről szóló 2013. évi V. törvény [ a továbbiakban: Ptk.] 3:325.§ (1) bek.
[2] Ptk.] 3:325. § (1) bek. A szövetkezet kötelezettségeiért a tag nem köteles helytállni.
[3] Ptk. 3:325. (2) bek.: A szövetkezet tevékenysége értékesítésre, beszerzésre, termelésre és szolgáltatásra irányul.
[4] 3:327. § [A szövetkezet működésével kapcsolatos általános rendelkezések]
[5] Ptk. 3:332. § [A tagok vagyoni hozzájárulása]
(2) Minden tag köteles a nyilvántartásba-vételi kérelem benyújtásáig a pénzbeli vagyoni hozzájárulásának legalább harminc százalékát, valamint a nem pénzbeli vagyoni hozzájárulásának egészét szolgáltatni. A szövetkezet működésében személyes közreműködést nem vállaló tag a vagyoni hozzájárulásának egészét köteles a nyilvántartásba-vételi kérelem benyújtásáig szolgáltatni.
(4)[5] A tag a tagsági jogviszonyon alapuló jogokból és kötelezettségekből álló szövetkezeti részesedését vagy annak egy hányadát a szövetkezet más tagjára vagy a szövetkezetbe tagként belépni kívánó személyre átruházhatja. Az átruházó szerződést írásba kell foglalni.
Ptk. 3:333. § [A vagyoni hozzájárulás teljesítésének elmulasztása]
[6] Ptk. 3:335. § a közgyűlés hatásköre
[7] A határozathozatalhoz általában a határozatképes közgyűlésen jelenlevők egyszerű szótöbbsége elegendő, de az alapszabály módosításához két követelménynek egyszerre kell megfelelni: az összes tag legalább felének és a jelenlevők kétharmadának hozzájárulása szükséges a döntéshez.
[8] 3:338. § [Határozatképesség, döntéshozatal]
[9] speciális követelmény érvényesül a szövetkezet jogutód nélküli megszűnésének, átalakulásának egyesülésének, szétválásának elhatározásánál is: ezek a döntések az összes szavazathoz-nem pedig a határozatképes közgyűlésen jelenlevők szavazatához viszonyított kétharmados többséget igényelnek.
[10] Ptk.3:336. § a közgyűlés összehívása és napirendje
[11] Ptk.3:336. § (1) A közgyűlést évente legalább egyszer össze kell hívni. Az alapszabály ennél ritkább ülésezést előíró rendelkezése semmis.
[12] 3:336. § [A közgyűlés összehívása és napirendje](4) bekezdés
[13] 3:339. § [Megismételt, elnapolt közgyűlés]
[14] 3:336. § [A közgyűlés összehívása és napirendje](5) bekezdés
[15] 3:337. § [A tag jogai a közgyűlésen] (1)-(3) bekezdés
[16] BDT2014. 3054. A szövetkezet igazgatósága nem valósít meg joggal való visszaélést, ha a szabálytalan indítvány alapján összehívott közgyűlést az indítvány hiányosságaira tekintettel elhalasztja. Ha a nem szabályszerűen összehívott, majd elhalasztott közgyűlést mégis megtartják, az ott hozott határozatok jogszabálysértőek.
[17] 3:336. § [A közgyűlés összehívása és napirendje](3) bekezdés
[18] 3:338. § [Határozatképesség, döntéshozatal]
[19] 3:339. § [Megismételt, elnapolt közgyűlés]
[20] 3:365. § [Az eltérő szabályozás tilalma]
[21] 3:362. § [A közgyűlés összehívásának kezdeményezése]
[22] 3:364. § [Igényérvényesítés kezdeményezése]
[23] Ptk. 3:340. § [Jegyzőkönyv]
[24] Amennyiben a Szövetkezetnél részközgyűlés és küldöttgyűlés működik, annak szabályozására a Ptk. 3:341. § és a 3:342. § feltételei az irányadóak.
[25] A nagy taglétszámú földrajzilag is nagy kiterjedésű szövetkezetek esetén indokolt lehet, hogy ne kelljen a teljes tagságot egy időben egy helyre összehívni, hanem a tagság különböző csoportokban vitathassa meg a tagok döntéshozatalára váró kérdéseket, és a szavazást is elkülönült csoportokban bonyolíthassák le. Erre szolgál a részközgyűlés intézménye, amit az alapszabály rendszeresíthet egy szövetkezetnél, meghatározva a részközgyűlések lebonyolításának szabályait.
[26] Ptk.3:346. § [A szövetkezet vezető tisztségviselői; kizáró és összeférhetetlenségi okok]
[27] 3:343. § [Az Igazgatóság]
[28] 3:343. § [Az Igazgatóság](2) bekezdés: Az alapszabály ennél alacsonyabb határozathozatali arányt előíró rendelkezése semmis.
[29] Az alapszabály ennél ritkább beszámolást előíró rendelkezése semmis.
[30] 3:355. § [Tagnyilvántartás]
[31] 3:347. § [A vezető tisztségviselő eljárása]
[32] 3:348. § [A vezető tisztségviselői megbízás megszűnése]
[33] Amennyiben a közgyűlés könyvvizsgálót választ- azt az alapszabályban kell kijelölni, ezt követően a közgyűlés választja meg, további szabályait lsd.: 3:351. §-3:353. §
[34] 3:351. § [A könyvvizsgáló feladata]
[35] A szövetkezeti tagsági jogviszony a szövetkezet alapításakor az alapszabály aláírásával jön létre, a későbbiekben viszont tagfelvételi kérelem alapján, a szövetkezetnek a tagfelvételről hozott döntésével keletkezik. Ez akkor is igaz, ha az új tag egy korábbi taggal való megegyezés alapján a kilépő tag helyére kerül. Ilyenkor csak annyi változik, hogy a belépő tagnak nem kell vagyoni hozzájárulást vállalnia, amennyiben a kilépő tag lemond a szövetkezettel való elszámolási igényéről. [ Ptk. Indokolás]
[36] Polgári Törvénykönyvről szóló 2013. évi V. törvény 3:326. § [A szövetkezet tagságával kapcsolatos általános rendelkezések]
[37] BH2012. 227. Szövetkezet átalakulásakor a gazdasági társaságba be nem lépő üzletrész-tulajdonos üzletrészének névértékét kell a ráeső kötelezettségek értékének levonásával készpénzben, vagy más módon kiegyenlíteni [1992. évi I. törvény 79. § (2) bekezdés, 88. §, 2006. évi IV. törvény 73. § (1) bekezdés].
[38] 3:357. § [Pótbefizetés]
[39] 3:359. § [A tag kilépése]a három hónapnál hosszabb időtartamot előíró alapszabályi rendelkezés a három hónapot meghaladó részében semmis.
[40] 3:360. § [A tag kizárása]
[41] 3:361. § [Elszámolás a tagsági jogviszony megszűnésekor]
[42] A 2013. évi CCLII. törvény 185. § (26) szerinti szöveggel lép hatályba.
[43] A 2013. évi CCLII. törvény 185. § (30) f) szerint módosított szöveggel lép hatályba.
[44] 3:334. § [Közösségi alap]
[45] (2) A szövetkezet gazdasági társasággá való átalakulása vagy jogutód nélküli megszűnése esetén - a hitelezőkkel való elszámolást követően - a közösségi alapot az alapszabály rendelkezése szerinti szervezet részére kell átadni.
[46] 3:366. § [A szövetkezet átalakulása, egyesülése és szétválása]
[47] 3:367. § [A szövetkezet megszűnése]
[48] 3:330. § [A választottbírósági út igénybevétele]
[49] 3:329. § [A szövetkezet nyilvántartásba vétele]
(2)[49] A szövetkezet esetében az előtársaságra vonatkozó rendelkezéseket megfelelően alkalmazni kell.
a Polgári Törvénykönyvről szóló 2013. évi V. törvény hatálybalépésével összefüggő átmeneti és felhatalmazó rendelkezésekről[50][50] 2013. évi CLXXVII. törvény ( a továbbiakban: Ptké.)
Ptké. 18. § (1) A Ptk. hatálybalépésekor a cégjegyzékbe bejegyzett, valamint a 9. § (1) bekezdése szerint bejegyzés alatt álló szövetkezet a Ptk. hatálybalépését követő első alapszabály-módosítással egyidejűleg köteles a Ptk. rendelkezéseivel összhangban álló továbbműködéséről dönteni, és a közgyűlési határozatot a cégbírósághoz benyújtani.
b) 2015. június 15-étől kell alkalmaznia [az a) és a b) pontban megjelölt időpont ezen alcím alkalmazásában a továbbiakban együtt: a Ptk. rendelkezéseivel összhangban álló továbbműködés időpontja], és ezt követően alapszabálya nem tartalmazhat a Ptk. rendelkezéseivel összhangban nem álló rendelkezést
Ptké. 19. § (1) A Ptk. rendelkezéseivel összhangban álló továbbműködés időpontjának napját megelőzően hozott szövetkezeti határozatok bírósági felülvizsgálatára az Sztv. rendelkezéseit kell alkalmazni.
Ptké. 20. § A 18. §-ban foglaltaktól eltérően a Ptk. 3:326. §-ában foglalt, a szövetkezeti tagsággal összefüggő korlátozásokat a Ptk. hatálybalépésekor a cégjegyzékbe bejegyzett vagy a 9. § (1) bekezdés szerint bejegyzés alatt álló szövetkezet esetében nem kell alkalmazni, azonban a Ptk. rendelkezéseivel összhangban álló továbbműködés időpontját követően e szövetkezet tagsága, illetve a tagok vagyoni hozzájárulása nem változtatható meg úgy, hogy a tagok számának, illetve vagyoni hozzájárulásának aránya a Ptk. 3:326. §-ában foglaltaktól - a változást megelőző állapothoz képest - nagyobb arányban térjen el.
Ptké. 21. § Az Sztv. alapján létrejött átalakított befektetői részjegyre az Sztv. átalakított befektetői részjegyre vonatkozó, 2014. március 14-én hatályos rendelkezései továbbra is megfelelően alkalmazandóak.
Ptké. 22. § Azon szövetkezetet, amely ezen alcím szerinti kötelezettségének határidőn túl tesz eleget, a cégbíróság a bejelentési kötelezettség késedelme miatt pénzbírsággal sújtja.
[51] 3:331. § [A szövetkezet létesítő okirata]

References: bíróság 
 bíróság 
 bíróság 
 bíróság 
 bíróság 
 bíróság 
 bíróság